Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 75/15/5511	Žilina, 13.7.2015
EEČ : 2-43-3522-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že 
hoci má ako otec zákonnú vyživovaciu povinnosť voči svojej dcére XXXXX, nar. XXXXX, vyplývajúcu zo Zákona o rodine, ktorej výška bola určená rozsudkom Okresného súdu Žilina XXXXX zo dňa XXXXX, právoplatným dňa XXXXX, na sumu vo výške 70,- Eur mesačne, s povinnosťou platiť výživné vždy do 15-teho dňa v mesiaci vopred k rukám matky XXXXX, nar. XXXXX, bytom XXXXX, túto svoju povinnosť si vedome riadne neplnil od decembra 2013 doposiaľ, hoci nebol evidovaný na úrade práce ako uchádzač o zamestnanie, pričom ku dňu podania trestného oznámenia 03.12.2014 nemal uhradené výživné za              7 mesiacov, teda vo výške 490,- Eur, pričom dlžné výživné, ako i výživné za obdobie od decembra 2014 až do dnešného dňa 13.07.2015, t.j. v celkovej výške 980,- Eur,     v plnom rozsahu uhradil,

	lebo zanikla trestnosť činu.

Odôvodnenie:
Uznesením povereného príslušníka PZ Obvodného oddelenia PZ XXXXX XXXXX zo dňa 27.01.2015 bolo podľa § 199    ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je uvedené vo výrokovej časti tohto uznesenia - dlh na výživnom bol v predmetnom uznesení vyčíslený na sumu vo výške 490,- Eur (za obdobie od decembra 2013 ku dňu podania trestného oznámenia 03.12.2014).

Po vykonanom dokazovaní poverený príslušník PZ predložil na Okresnú prokuratúru v Žiline súvisiaci spisový materiál na ďalšie konanie. 

Poverený príslušník PZ vo veci vykonal dokazovanie výsluchom obvineného XXXXX, výsluchom svedkyne - poškodenej XXXXX a zároveň zabezpečil viaceré listinné doklady. 

Obvinený XXXXX bol vo veci vypočutý dňa 08.04.2015.   
Menovaný uviedol, že si je vedomý svojej vyživovacej povinnosti, ktorú má voči svojej dcére XXXXX, ktorá je zverená do výchovy a starostlivosti svojej matke XXXXX. Výživné riadne neplatil od decembra 2013, pričom dňa 31.03.2015 uhradil výživné vo výške 490,- Eur a dňa 08.04.2015 uhradil sumu    350,- Eur, čím uhradil výživné do konca apríla 2015.
 
Svedkyňa - poškodená XXXXX bola vo veci vypočutá dňa 24.06.2015.
Menovaná uviedla, že jej bývalý manžel XXXXX si od decembra 2013 riadne neplnil vyživovaciu povinnosť na ich dcéru XXXXX, s ktorou v súčasnosti býva v XXXXX. XXXXX má platiť výživné vo výške 70,- Eur mesačne. Vyživovaciu povinnosť si riadne neplnil od decembra 2013, v dôsledku čoho podala na neho v decembri 2014 trestné oznámenie. XXXXX jej dňa 31.03.2015 zaslal sumu 490,- Eur a dňa 08.04.2015 sumu 350,- Eur.

Uvádzam, že napriek tomu, že XXXXX vo svojej výpovedi  uvádzala, že týmito úhradami vo výške 490,- Eur a 350,- Eur má XXXXX uhradené výživné do konca mája 2015, po prepočítaní zrealizovaných platieb zo strany XXXXX, je možné konštatovať, že uvedenými úhradami bolo zaplatené výživné len do konca mesiaca apríl 2015, nie do konca mája 2015. 

Na základe tejto skutočnosti bol obvinený XXXXX políciou vyzvaný, aby predložil prípadné ďalšie potvrdenia o úhrade výživného za mesiace máj 2015 a jún 2015, aby bolo možné jeho trestné stíhanie zastaviť, pretože zastaviť trestné stíhanie z dôvodu tzv. účinnej ľútosti je možné len v tom prípade, pokiaľ je výživné uhradené v celom rozsahu ku dňu vydania rozhodnutia prokurátora.       
XXXXX predložil potvrdenia o úhrade výživného zo dňa 20.05.2015 (na sumu 70,- Eur) a zo dňa 08.07.2015 (taktiež na sumu 70,- Eur).

Prevzatie tejto platby bolo Okresnou prokuratúrou v Žiline dňa 10.07.2015 preverované u XXXXX (cestou emailu), ktorá dňa 10.07.2015 (taktiež emailom) potvrdila, že predmetné sumy prevzala. 
 
Súčasťou spisu je rozsudok Okresného súdu v Žiline XXXXX zo dňa XXXXX, ktorým súd manželstvo XXXXX a XXXXX rozviedol a ich dcéru XXXXX zveril do osobnej starostlivosti matky XXXXX, pričom otca XXXXX zaviazal platiť výživné vo výške 70,- Eur mesačne. 

Zo správy k osobe obvineného XXXXX z Úradu práce, sociálnych vecí a rodiny XXXXX, pracovisko XXXXX, vyplýva, že XXXXX  bol naposledy vedený v evidencii uchádzačov o zamestnanie v roku 2010 (správa úradu práce zo dňa 14.01.2015). 

S poukazom na vykonané dokazovanie konštatujem, že XXXXX si od decembra 2013 riadne neplnil vyživovaciu povinnosť na svoju dcéru XXXXX, čím naplnil znaky prečinu zanedbania povinnej výživy podľa § 207 ods. 1 Tr. zákona, pričom dlh na výživnom v plnom rozsahu uhradil (má uhradené výživné do konca mesiaca jún 2015.

V priebehu konania nebolo zistené, že by neplatenie výživného malo pre maloletú XXXXX trvalo nepriaznivé následky.

Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

Podľa § 86 písm. a/ Tr. zákona trestnosť trestného činu zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	
Keďže obvinený XXXXX uhradil celý vzniknutý dlh na výživnom a neplatenie výživného nemalo trvalo nepriaznivé následky, splnil podmienky citovaného ustanovenia § 86 písm. a/ Tr. zákona.
	
Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.
	
Vzhľadom na vyššie uvedené skutočnosti som preto rozhodla tak, ako je  uvedené vo výrokovej časti tohto uznesenia a trestné stíhanie vedené proti XXXXX som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

XXXXX
prokurátorka